cyanic-selkie/wikianc huggingface dataset:
Laperm
Kuvaus
Rotu on keskikokoinen, luonteeltaan seurallinen ja leikkisä. Laperm:sta on olemassa sekä lyhyt- että pitkäkarvainen muunnos. Rodulla kaikki värit sallitaan.
Korkeakoulutus Yhdysvalloissa
Korkeakoulutus Yhdysvalloissa tarkoittaa toisen asteen koulutuksen jälkeisiä, vapaaehtoisia opintoja Yhdysvalloissa sijaitsevassa korkeakoulussa, joista yleisimpiä ovat colleget ja yliopistot (university). Collegeissa voi suorittaa kaksivuotisen associate-tutkinnon tai nelivuotisen bachelor-perustutkinnon. Yliopistoissa voi suorittaa bachelor-tutkinnon ja sen jatkoksi ylemmän korkeakoulututkinnon (master), tohtoritutkinnon (esim. Doctor of Philosophy, PhD) tai erikoisalan first professional -tutkinnon (esim. lääketieteen M.D.).
Nelivuotisia bachelor-tutkintoja myöntäviä oppilaitoksia oli Yhdysvalloissa vuonna 2012 yli 4 700. Ne voivat olla julkisrahoitteisia yliopistoja, kuten osavaltioiden ylläpitämät yliopistot (state university), yksityisiä yliopistoja (private university) tai yleissivistäviä collegeja (liberal arts college). Niiden lisäksi on noin 1 800 community collegea tai junior collegea, jotka tarjoavat kaksivuotisia associate-tutkintoja sekä transfer-ohjelmia, joista voi jatkaa suorittamaan bachelor-tutkintoa muissa korkeakouluissa.
Yhdysvaltojen parhaiden yliopistojen ansiosta maata pidetään yleisesti eri tieteenalojen huippumaana. Esimerkiksi Universitas 21 -yliopistoverkosto arvioi Yhdysvaltojen korkeakoulujärjestelmän maailman parhaaksi vuonna 2012. Opetuksen kustannuksia ei huomioitu. Vahva panostus tutkimukseen on tehnyt yhdysvaltalaisista yliopistoista ja korkeakouluista maailmanlaajuisesti arvostettuja niin, että niiden opiskelijoiksi hakeutuu paljon opiskelijoita ja opetushenkilökuntaa myös Yhdysvaltojen ulkopuolelta. Suuri vaikutus on myös englannin kielen asemalla suosituimpana vieraana kielenä maailmassa. Yhdysvallat onkin kotimaasta muualle opiskelemaan lähtevien suosikkimaa, joka kerää 16 prosenttia maailman kansainvälisistä opiskelijoista. Toisena on Britannia 11 prosentin osuudella. Eniten opiskelijoita Yhdysvaltoihin tulee Kiinasta, Intiasta ja Etelä-Koreasta. Ulkomaisilta opiskelijoilta edellytetään yleensä TOEFL-testin hyväksyttyä suorittamista (Test of English as a Foreign Language), ja kukin oppilaitos voi määritellä oman TOEFL-minimipisterajansa hakijoiden kielitaidolle. Lisäksi kaikilta hakijoilta edellytetään yleensä SAT- tai ACT-testin hyväksyttyä suorittamista.
Etenkin parhaiden Yhdysvaltojen yliopistojen opetusmetodit ovat hyvin suorituskeskeisiä, kilpailullisia ja tiivistä osallistumista vaativia mutta myös kannustavia ja palkitsevia. Luennot ovat tyypillisesti pikemminkin keskustelutilaisuuksia, joissa käsitellään jo edeltä käsin pohdittaviksi annettuja tekstejä. Professorit ovat opiskelijoiden käytettävissä eurooppalaisia tiiviimmin. He keräävät ympärilleen työryhmiä lahjakkaimmista opiskelijoistaan, jotka avustavat professoreita tutkimus- ja luennointityössä sekä tutkimusraporttien ja esitelmien laadinnassa. Huippuyliopistot kykenevät maineensa ja resurssiensa ansiosta houkuttelemaan parhaita kykyjä niin opettajiksi kuin opiskelijoiksi sekä varmistamaan rahoitustaan lahjoitusten ja korkeiden opiskelumaksujen avulla.
Vuonna 2009 Yhdysvaltojen aikuisväestöstä 21,3 prosenttia oli osallistunut korkeakouluopintoihin suorittamatta tutkintoa, 7,5 prosenttia oli suorittanut kaksivuotisen associate-tutkinnon, 17,6 prosenttia nelivuotisen bachelor-tutkinnon ja 10,3 prosenttia ylemmän korkeakoulututkinnon. Valtaosa korkeakouluopiskelijoista on nykyisin naispuolisia. Eniten korkeakoulutettuja oli maan koilliskulman eli Uuden Englannin osavaltioissa ja Coloradossa, vähiten Texasissa ja sen naapuriosavaltioissa.
Alemmat korkeakoulututkinnot
Alempiin korkeakoulututkintoihin tähtääviä opintoja kutsutaan Yhdysvalloissa termillä undergraduate studies.
Associate-tutkinnot
Kaksivuotiset associate-tutkinnot (Associate of Arts, A.A., tai Associate of Science, A.S.) antavat pätevyyden eräisiin ammatteihin tai muodostavat osan bachelor-tutkinnosta. Niitä ei hyväksilueta suomalaisissa korkeakouluissa.
Transfer-tutkinnot
Transfer-ohjelman avulla associate-tutkinto voidaan lukea täysimääräisesti hyväksi opiskelijan siirtyessä jatkamaan opintojaan nelivuotiseen collegeen tai yliopistoon. Osa ammatillisista associate-tutkinnoista muodostaa kuitenkin oman kokonaisuutensa, joka ei kelpaa osaksi bachelor-tutkintoa.
Bachelor-tutkinnot
Yleensä neljä vuotta kestävä bachelor-tutkinto koostuu Yhdysvalloissa yleissivistävistä aineista sekä pää- ja sivuaineesta. Yleissivistävien aineiden osuus korostuu liberal arts collegeissa. Bachelor of Architecture -tutkinnon (B.Arch.) suorittaminen kestää noin viisi vuotta.
Pääaine (major) valitaan viimeistään toisen lukuvuoden lopulla. Lisäksi tutkintoon kuuluu pääainetta tukevia sivuaineita (minors) sekä pakollisia yleisopintoja kuten äidinkieli, luonnontieteet, matematiikka ja mahdollinen vieras kieli. Lisäksi voi suorittaa vapaavalintaisia opintoja.
Tavallisimpia bachelor-tutkintonimikkeitä lyhenteineen ovat:
B.A.- ja B.S.-tutkintonimikkeet ovat käytössä monen pääaineen tutkintonimikkeinä, ja niiden käyttö vaihtelee oppilaitoksittain. Esimerkiksi kauppatieteellinen bachelor-tutkinto voi jossakin korkeakoulussa olla nimeltään Bachelor of Arts, jossakin toisessa Bachelor of Science tai Bachelor of Business Administration. Bachelor of Arts -tutkintoon sisältyy yleensä 50–75 % yleissivistäviä opintoja, Bachelor of Science -tutkintoon noin 50 %, kun taas Bachelor of + oppiaineen tarkka nimi -tyyppiset tutkinnot koostuvat valtaosin erikoistumisalan opinnoista ja vain nonin 25 prosentin osuudelta yleisopinnoista.
Yhdysvalloissa suoritettu bachelor-tutkinto vastaa yleensä Suomen alempaa korkeakoulututkintoa (kandidaatti), mutta sen hakukelpoisuus jatko-opintoihin vaihtelee korkeakouluittain.
Ylemmät korkeakoulututkinnot
Ylempiin korkeakoulututkintoihin (master’s ja doctor’s) tähtääviä opintoja kutsutaan Yhdysvalloissa termillä graduate studies ja niitä tarjoavia itsenäisiä tai yliopiston osana toimivia oppilaitoksia nimellä graduate school.
Master-tutkinnot
Master-tutkinnon suorittaminen vaatii 1–2 vuoden opinnot bachelor-tutkinnon jälkeen. Tutkintoon vaaditaan yleensä loppukokeen suorittamista tai muuta osoitusta alansa hallitsemisesta. Tutkielmaa (master’s thesis) ei aina vaadita, mutta sen teko on kuitenkin tavallista humanistisissa tieteissä, luonnontieteissä ja tekniikan alalla.
Master-tutkinto vastaa Suomessa lähinnä maisterin tutkintoa tai muuta ylempää korkeakoulututkintoa.
Tohtorintutkinnot
Yhdysvalloissa tohtorintutkintoon tähtäävään tutkijakoulutukseen voi hakea joko bachelor-tutkinnon tai master-opintojen jälkeen. Tohtorintutkinnon teko kestää alasta ja pohjakoulutuksesta riippuen 4–7 vuotta bachelor-tutkinnon pohjalta ja vähintään 2–3 vuotta master-tutkinnon pohjalta. Tutkintovaatimuksiin kuuluu lähes aina väitöskirja (dissertation). Yleisin tohtorintutkinto on Doctor of Philosophy (PhD), mutta muilla aloilla ja yksittäisissä korkeakouluissa on omia tutkintonimikkeitään.
First professional degree
Tiettyjen erikoisalojen opinnoissa pyritään bachelor-tutkinnon suorittamisen jälkeen first professional degree -koulutukseen, joka kestää alasta riippuen vähintään kolme lukuvuotta. Näitä aloja ei voi lainkaan opiskella undergraduate-tasolla. Tutkintojen nimien osana käytetään doctor-sanaa, mutta niihin ei sisälly väitöskirjan tekoa eikä sitä edeltävää tutkijakoulutusta kuten varsinaisissa tohtoritutkinnoissa.
First professional degree on käytössä kymmenellä alalla:
Eri tyyppisiä korkeakouluja
Yhdysvalloissa collegeilla ja yliopistoilla on erilaisia tavoitteita ja toiminta-ajatuksia. Jotkut tähtäävät tiukkaan erikoistumiseen johonkin ammatti- tai tieteenalaan, kuten kauppatieteisiin, insinööriopintoihin tai teologiaan. Niiden vastakohtia ovat yleissivistävät liberal arts colleget ja -tutkinnot. Suuret yliopistot tarjoavat usein molempien kaltaisia koulutusohjelmia.
Yhdysvalloissa termi college voi tarkoittaa:
Yhdysvaltojen korkeakouluja arvioivat erilliset valtiosta ja oppilaitoksista riippumattomat akkreditointiorganisaatiot, jotka ovat erikoistuneet kukin oman alansa oppilaitoksiin. Niiden arvioinnin kohteita ovat muun muassa akateeminen taso, kirjastojen laajuus ja taso, henkilökunnan julkaisutoiminta ja koulutustaso sekä oppilaitoksen taloudellinen tila.
Community college
Noin 1 200 community collegea ovat Yhdysvaltojen korkeakoulujärjestelmän suurin sektori. Niissä opiskelee vuosittain noin 11 miljoonaa opiskelijaa eli noin 40 prosenttia kaikista korkeakouluopiskelijoista.
Community colleget ovat useimmiten kaksivuotisia, ja niihin pääsee opiskelemaan ilman sisäänpääsykokeita. Niissä opiskelu tähtää associate-tutkintoon, josta transfer-ohjelman kautta voi mahdollisesti jatkaa bachelor-tutkintoa opiskelemaan toisessa korkeakoulussa.
Community colleget erikoistuvat usein kouluttamaan työvoimaa paikallisiin erikoistarpeisiin: esimerkiksi Community College of Southern Nevada (CCSN) Las Vegasissa kouluttaa työvoimaa kasino- ja hotellialalle.
Liberal arts college
Liberal arts college on vain bachelor-tutkintoja tarjoava itsenäinen oppilaitos, jonka opetussuunnitelma painottaa yleissivistäviä aineita. Ne ovat yleensä sisäoppilaitoksia ja painottavat opetuksen vuorovaikutteisuutta ja henkilökunnan ja opiskelijakunnan yhteisöllisyyttä.
Pelurit
Pelurit (, Igrok) on Fjodor Dostojevskin pienoisromaani, joka on julkaistu ensi kerran vuonna 1867. Kirja kertoo pelihimon riivaamista ihmisistä. Dostojevski kärsi itsekin peliriippuvuudesta.
Teoksen taustaa
Saattaakseen nopeasti loppuun kustantajan odottaman teoksen, Dostojevski palkkasi pikakirjoittajaksi Anna Grigorievna Snitkinan, josta tuli pian hänen vaimonsa. Teoksen tekijänpalkkioilla maksettiin kirjailijan omia ruletti pöydässä syntyneitä pelivelkoja.
Vuonna 1863 Fjodor Dostojevski oli Wiesbadenissa lomalla naisystävänsä Apollinarija Suslovan kanssa. Hän menetti muutamassa päivässä paitsi kaikki omat rahansa, myös Suslovan käteisvarat. Päästäkseen velasta hän allekirjoitti sopimuksen kustantamon kanssa uuden romaanin kirjoittamisesta mahdollisimman pian. Dostojevski vieraili Bad Homburgissa kolme kertaa ja kasinolla pelatessaan menetti toistuvasti suuria summia ruletissa joutuen toivottomiin tilanteisiin. Romaanin kirjoittamisessa käytettiin Bad Homburgista saatuja vaikutelmia.
Korkeakoulutus Yhdysvalloissa
Yliopisto
Yliopistojen yhteydessä toimivat graduate schoolit tai muut graduate-ohjelmat tarjoavat valikoiman master-tutkintoja, kuten Master of Arts (M.A.), Master of Science (M.S.), Master of Business Administration (M.B.A.) ja Master of Fine Arts (M.F.A.) sekä tohtorintutkintoja. Yliopistolla ei Yhdysvalloissa ole mitään yksiselitteistä määritelmää, mutta muun muassa yliopistoja arvioiva Carnegie-säätiö on pitänyt master-tutkintojen tarjoamista yhtenä keskeisenä kriteerinä korkeakoulun luokittelussa yliopistoksi.
Pelurit
Teoksen taustaa
Fjodor Dostojevski oli tehnyt riskialttiin sopimuksen kustantaja F. T. Stellovskin kanssa siitä, että jos hän ei toimita 12 tai useamman arkkivihkon (signatuuri) pituista romaania 1. marraskuuta 1866 mennessä, Stellovski saa oikeuden julkaista Dostojevskin teoksia yhdeksän vuoden ajan 1. marraskuuta 1875 asti, ilman tekijänkorvausta kirjailijalle. Hän kirjoitti ylös osia tarinasta ​​ja saneli ne yhdelle Venäjän ensimmäisistä pikakirjoittajista, tulevalle vaimolleen Anna Grigorevnja Snitkinalle, joka litteroi ne ja kirjoitti puhtaaksi. Hänen avullaan Dostojevski sai kirjan valmiiksi ajoissa.
Korkeakoulutus Yhdysvalloissa
Yliopisto
Yhdysvaltalaisten yliopistojen eri aloihin keskittyneitä tiedekuntia kutsutaan yleensä nimillä school tai college eikä nimellä faculty, joka taas tarkoittaa amerikanenglannissa korkeakoulun henkilökuntaa. Tiedekunnat jaetaan tarvittaessa edelleen osastoiksi (department), mutta nimitykset vaihtelevat: joissakin yliopistoissa tiedekunnat voivat olla collegeja ja niiden osat schooleja.
Pelurit
Teoksen taustaa
Häiden jälkeen Dostojevskit lähtivät häämatkalle Eurooppaan, erityisesti Baden-Badeniin, missä ruletin tarina toistui. Sen jälkeen Dostojevski lupasi vaimolleen, ettei hän enää pelaa, eikä hän todellakaan pelannut viimeisten 10 elinvuotensa aikana.
Korkeakoulutus Yhdysvalloissa
Yliopisto
Yhdysvalloissa yliopistojen toiminnassa suuressa roolissa on kilpaurheilutoiminta monessa eri lajissa, joista suosituimpia ovat joukkuelajit kuten amerikkalainen jalkapallo, koripallo ja baseball. Usein kaikki yliopiston urheilujoukkueet kantavat samaa nimeä, joka on tapana johtaa yliopiston historiasta, seudun maantieteestä tai paikallisesta kansanperinteestä. Suosittuja ovat eläinaiheiset nimet, jotka antavat mahdollisuuden myös maskottihahmon luontiin. Yliopistojen urheilutoiminnan maanlaajuinen kattojärjestö on NCAA.
Pelurit
Teoksen taustaa
Pelurit käsitteli aihetta, jonka Fjodor Dostojevski itsekin tunsi: uhkapelaamista. Fjodor Dostojevski pelasi ensimmäisen kerran Wiesbadenin kylpyläkasinon pöydissä vuonna 1863. Vuoteen 1871 asti hän pelasi usein Baden-Badenissa, Bad Homburgissa ja Sveitsissä Saxon-les-Bainsissa, usein aluksi voittamalla pienen summan rahaa ja häviämällä paljon enemmän. Hän mainitsee kiinnostuksensa rahapeleihin ensimmäisen kerran kirjeessä, jonka hän lähetti ensimmäisen vaimonsa sisarelle 1. syyskuuta 1863, jossa hän kuvailee alkumenestystään.
Korkeakoulutus Yhdysvalloissa
Yliopisto
Urheilulaitosten lisäksi näkyvä instituutio yliopistojen kampuksilla ovat veljes- ja sisarkuntien (fraternities, sororities) toimitalo- ja asuntolarakennukset.
Pelurit
Teoksen taustaa
Sergei Prokofjevin ooppera Peluri perustuu Dostojevskin romaaniin.
Korkeakoulutus Yhdysvalloissa
Korkeakoulujen hallinto
Yhdysvaltojen korkeakoulujärjestelmä on hyvin hajautettu. Liittovaltion hallitus tai viranomaiset eivät säätele korkeakouluja, lukuun ottamatta sotilaskoulutusta, mutta myöntävät niille kyllä erilaisia rahallisia avustuksia. Liittovaltiolla ei myöskään ole opetusministeriötä, vaan eri alojen korkeakoulujen valvonnasta huolehtii 52 akkreditointiorganisaatiota.
Pelurit
Juoni
Romaani sijoittuu saksalaiseen lomakaupunkiin, jonka fiktiivinen nimi on Rouletenburg. Päähenkilö Aleksei Ivanovitš matkustaa eläkkeellä olevan kenraalin perheen kanssa tämän lasten opettajana. Kaikki perheenjäsenet odottavat isoäidin kuolemaa saadakseen valtavan perinnön. Aleksei on rakastunut Polinaan, kenraalin tytärpuoleen. Tyttö itse on rakastunut ranskalaiseen markiisi de Grieux'hun. Sillä välin isoäiti saapuu kaupunkiin täysin terveenä, on erittäin kiinnostunut ruletin pelaamisesta ja menettää osan omaisuudestaan. Aleksei yrittää auttaa Polinaa voittamalla hänelle valtavan summan rahaa, mutta ylpeä tyttö ei hyväksy häntä. Kaikki tarinan sankarit menettävät toisensa joksikin aikaa, Alekseista tulee ruletinpelaaja, ja kaksi vuotta myöhemmin hän saa selville, että itse asiassa koko tämän ajan Polina todella rakasti häntä.
Ensimmäisessä persoonassa kerrottu tarina saksalaisen hotellin sviitissä asuvan venäläisen perheen kotiopettaja Aleksei Ivanovitšin näkökulmasta. Suvun patriarkka Kenraali on velkaa ranskalaiselle markiisi de Grieux'lle ja on kiinnittänyt omaisuutensa Venäjällä maksaakseen vain pienen osan velastaan. Saatuaan tietää rikkaan tätinsä "Isoäidin" sairaudesta, hän odottaa uutisia tämän kuolemasta. Tuleva perintö maksaa velan ja saa mademoiselle Blanche de Comingesin suostumaan hänen vaimokseen. Aleksei on toivottoman rakastunut Kenraalin tytärpuoleen Polinaan. Nainen pyytää tätä menemään kasinolle ja lyömään vetoa hänen puolestaan. Ensin epäröityään Aleksei myöntyy ja lopulta voittaa rulettipöydässä. Hän palauttaa voitot Polinalle, mutta tämä ei kerro, miksi tarvitsi rahaa. Hän nauraa Alekseille päin naamaa (kuten myös silloin, kun Aleksei tunnustaa tälle rakkautensa) ja kohtelee häntä kylmän välinpitämättömästi, jopa suorastaan ​​ilkeästi. Aleksei saa tietää Kenraalin ja Polinan taloudellisen tilanteen yksityiskohdat vasta myöhemmin Mr. Astleyn kautta. Astley on ujo englantilainen, joka näyttää jakavan Aleksein kiintymyksen Polinaa kohtaan. Hän on englantilaista aatelissukua ja hänellä on paljon rahaa.
Kun Polina ja Aleksei ovat kävelyllä, tämä vannoo naiselle olevansa ikuisesti tämän orja. Erinäisten tapahtumien kautta mademoiselle Blanchen kiinnostus Kenraalia kohtaan paljastuu ja aiheuttaa Alekseille potkut kenraalin lasten opettajan toimesta. Isoäiti ilmestyy kaupunkiin ja yllättää koko velkojien ja velkaantuneiden joukon. Hän kertoo tietävänsä Kenraalin velasta ja miksi ranskalainen markiisi ja mademoiselle odottavat päivät pääksytysten. Hän ilmoittaa, että kukaan heistä ei saa hänen rahojaan. Hän pyytää Alekseita oppaakseen kaupungille, joka on kuuluisa parantavista vesistään ja surullisen kuuluisa kasinostaan. Isoäiti haluaa pelata. Kun hänet ohjataan rulettipöytään, hän pelaa ja voittaa 13 000 Friedrichs d'oria (7 000–8 000 ruplaa), huomattavan summan rahaa. Hän palaa rulettipöytiin ja saa pelihimotartunnan; ennen kuin hän lähtee kaupungista, hän on menettänyt yli 100 000 ruplaa kolmessa päivässä.
Aleksei palatessa huoneeseensa Polina on häntä odottamassa. Hän näyttää kirjeen, jossa des Grieux sanoo aloittaneensa toimenpiteet Kenraalin kiinnitettyjen kiinteistöjen myymiseksi, mutta palauttaa 50 000 ruplan arvosta kiinteistöjä Kenraalille Polinalle annettaviksi. Polina kertoo Alekseille olevansa des Grieux'n rakastajatar ja toivoo, että hänellä olisi viidenkymmennentuhannen ruplan edestä rahaa heitettäväksi päin des Grieux'n naamaa. Tämän kuultuaan Aleksei juoksee kasinolle, jossa hän voittaa kaksisataatuhatta floriinia (100 000 frangia). Palattuaan huoneeseensa, jossa Polina odottaa, hän tyhjentää taskunsa täynnä kultarahoja (noin 4 kg) ja seteleitä. Polina syyttää Alekseita ensin siitä että tämä yrittää ostaa hänet kuten des Grieux, mutta sitten hän syleilee Alekseita. He nukahtavat sohvalle. Seuraavana päivänä hän pyytää viisikymmentätuhatta floriinia (25 000 frangia) ja kun Aleksei antaa ne hänelle, hän heittää rahat Aleksein kasvoille ja juoksee Mr. Astleyn luo. Polina ja Mr. Astley olivat tavanneet salaa ja vaihtaneet viestejä. Polinan piti tavata Astley edellisenä iltana, mutta oli tullut vahingossa Aleksein huoneeseen. Aleksei ei näe enää Polinaa.
Saatuaan tietää, että Kenraali ei saa perintöään, mademoiselle Blanche lähtee hotellista äitinsä/seuranaisensa kanssa Pariisiin ja saa Aleksein seuraamaan itseään. Aleksei lähtee heidän kanssaan, ja he pysyvät yhdessä lähes kuukauden, jonka aikana hän antaa mademoiselle Blanchen käyttää koko omaisuutensa tämän henkilökohtaisiin kuluihin, vaunuihin ja hevosiin, päivällistanssiaisiin ja hääjuhliin. Saavutettuaan taloudellisen turvan ja hyväksytyn aseman seurapiireissä, mademoiselle Blanche menee yllättäen naimisiin Kenraalin kanssa, joka on seurannut häntä Pariisiin.
Aleksei alkaa pelata uhkapelejä selviytyäkseen. Eräänä päivänä hän ohittaa puiston penkillä istuvan Mr. Astleyn Bad Homburgissa ja keskustelee tämän kanssa. Hän saa tietää Astleylta, että Polina on Sveitsissä ja että tämä todella rakastaa Alekseita. Astley kertoo, että Isoäiti on kuollut ja jättänyt Polinan ja lapset taloudellisesti turvatuiksi. Kenraali on kuollut Pariisissa. Astley antaa Alekseille rahaa, mutta ei näytä uskovan, ettei tämä käyttäisi sitä rahapeleihin. Aleksei lähtee kotiin ja aikoo ensin lähteä Sveitsiin heti seuraavana päivänä, mutta muistaa että kerran hän käytti viimeiset rahansa uhkapeliin ja sai ison voiton. Hän uskoo olevansa ennaltamäärätty voittamaan, ja päättää kokeilla onneaan rulettipöydissä viimeisen kerran ennen lähtöään Sveitsiin seuraavana päivänä ...
Korkeakoulutus Yhdysvalloissa
Julkiset korkeakoulut
Public university -verkosto koostuu osavaltioiden ja itsehallintoalueiden ylläpitämistä yliopistoista. Jokainen osavaltio ylläpitää vähintään yhtä osavaltionyliopistoa. Saman osavaltion osavaltionyliopistot (state universities) ovat yhä useammin keskitetty yhteisen hallinnon alle, josta käytetään nimistystä state university system. Kaliforniassa on kolme tällaista ”järjestelmää”: kymmenellä kampuksella toimiva Kalifornian yliopisto (University of California), 23 kampuksella toimiva Kalifornian osavaltionyliopisto (California State University) ja 112 paikallista collegea käsittävä California Community Colleges System.
Myös monesta eri paikkakunnilla sijaitsevasta kampuksesta muodostuvat yksityisyliopistot tai tiivistä yhteistyötä tekevät itsenäiset korkeakoulut saattavat kutsua kokonaisuuttaan termillä university system.
Osavaltion- ja muilla julkisilla yliopistoilla on yleensä monia tiedekuntia, paljon opiskelijoita ja satoja yhtaikaa menossa olevia peruskursseja, joita usein opettavat master-tutkintoa opiskelevat opetusassistentit.
Mauru
Mauru voi tarkoittaa:
Korkeakoulutus Yhdysvalloissa
Julkiset korkeakoulut
Julkisiin korkeakouluihin lukeutuvat myös alkuperäiskansoille tarkoitetut ”heimokorkeakoulut”, tribal colleges and universities.
Yksityiset korkeakoulut
Kun julkiset korkeakoulut saavat osan rahoituksestaan osavaltioilta, yksityisten korkeakoulujen rahoitus perustuu lukukausimaksuihin ja yksityisiin lahjoituksiin.
Yksityiset korkeakoulut Yhdysvalloissa voivat olla uskonnollisesti sitoutuneita tai sitoutumattomia. Uskonnolliset korkeakoulut voivat tunnustautua tietyn kristinuskon suuntauksen edustajiksi tai olla yleiskristillisiä (non-denominational). Uskonnolliset korkeakoulut ulottuvat pappisseminaareista (seminary) suuriin yleisyliopistoihin, joiden uskonnollinen tausta ei enää juuri näy niiden toiminnassa (esim. metodistien perustama Ohio Wesleyan University).
"Valekorkeakoulut"
Useimmat yksityiset korkeakoulut Yhdysvalloissa toimivat voittoa tuottamattomasti (non-profit), mutta niiden joukkoon kuuluu myös liikeyrityksen tavoin toimivia yksityisiä oppilaitoksia. Näistä monet, tunnetuimpina Corinthian Colleges ja ITT Tech, ovat joutuneet 2010-luvulla lopettamaan toimintansa paljastuneiden väärinkäytösten takia: niitä pyörittävät yhtiöt ovat olleet kiinnostuneita vain saamaan liittovaltiolta mahdollisimman paljon opintotuki- ja opintolainarahaa, joten ne ovat rekrytoineet mahdollisimman vähävaraisia opiskelijoita painostavin rekrytointikeinoin, väärentäneet heidän allekirjoituksiaan rahahakemuksiin, antaneet tilastojen vastaisia lupauksia työllistymisestä ja tutkintojen kelpoisuuksista jne. ja panostaneet mahdollisimman vähän opetustarjontaansa. Jopa näiden oppilaitosten akkreditointiin erikoistuneet tahot ovat olleet vilpillisiä, koska siihen ei ole vaadittu muuta kuin akkreditointimaksun maksamista.
Opintojen rahoitus
Yhdysvalloissa opiskelijoiden vanhemmat usein osallistuvat lastensa koulutuksen kustannuksiin. Monet opiskelijat kuitenkin tekevät töitä opiskelujen ohessa, tai ovat säästäneet rahaa työnteosta ennen opintojen aloittamista. Opintolainoja voidaan myöntää joko itse opiskelijalle tai hänen vanhemmilleen. Yksi opintojen rahoitusta helpottava keino on opintolainan korkovähennykset. Olemassa on myös joillekin opiskelijoille myönnettäviä stipendejä. Asevoimien palveluksessa toimiminen oikeuttaa maksuttomaan korkeakoulutukseen, jota monet miehet hyödyntävät päästäkseen korkeakouluun ja rahoittaakseen opiskelunsa.
Siirtomaa-aika
Uskonnolliset siirtolaisyhteisöt alkoivat perustaa Amerikan mantereelle oppilaitoksia kouluttaakseen pappeja. Niistä monista on sittemmin kehittynyt merkittäviä korkeakouluja. Esimerkiksi Harvardin yliopisto perustettiin siirtomaa-ajan lainsäädännöllä 1636 ja koulutti aluksi nuoria miehiä papiston jäseniksi. Virginiaan perusti paikallinen hallitus College of William & Maryn lahjoittamalla sille maata ja keräämällä raakatupakan myynnistä veroa. Yalen yliopisto sai alkunsa vuonna 1701 perustetusta Yale Collegesta, joka vuonna 1716 muutti Connecticutin New Haveniin. Princetonin yliopisto oli alun perin College of New Jersey.
Pohjois-Amerikan korkeakoulut olivat aluksi pieniä ja tarjosivat lähinnä yleissivistävää opetusta liberal arts -oppiaineissa kuten kreikan ja latinan kielissä, geometriassa, antiikin historiassa, logiikassa, etiikassa ja retoriikassa. Vallitseva opetusmetodi oli toisto ja ulkoa opettelu. Opiskelijat olivat usein pappisperheiden vielä teini-ikäisiä poikia, ja kuri oli kova. Urheilua ei vapaa-aikana suosittu, mutta kirjalliset piirit olivat yleisiä.
Tällaiset pienet koulut auttoivat Yhdysvaltojen elinkeinorakenteen alkavaa muutosta maatalousyhteiskunnasta kohti kaupungistumista. Kouluista valmistuvista papeista tuli usein oman työnsä ohella yhteisöjensä johtajia eri puolille maata myös maallisissa asioissa. Toisaalta elitistisimpien koulujen, kuten Harvardin, voidaan katsoa sosiaalisen nousun sijasta edistäneen sisäänlämpiävän yläluokan syntymistä etenkin Uuden Englannin osavaltioihin.
Laki- ja lääketieteelliset korkeakoulut
Varhaisissa brittisiirtokunnissa ei ollut opetusta lakiasioissa, mutta jonkin verran Amerikasta lähdettiin opiskelemaan lakia Lontooseen. 1700-luvulla 117 amerikkalaisen tiedetään valmistuneen lääkäreiksi Skotlannin Edinburghissa, mutta valtaosa lääkäreistä omaksui taitonsa oppipoikina. Ensimmäinen lääketieteen oppilaitos oli Pennsylvaniaan vuonna 1765 perustettu The Medical College of Philadelphia, joka tuli osaksi Pennsylvanian yliopistoa 1791. New Yorkiin perustettiin lääketieteellinen tiedekunta King’s Collegeen (nyk. Columbian yliopisto).
1900-luku
1900-luvun alussa Yhdysvalloissa toimi alle tuhat korkeakoulua, joissa oli yhteensä noin 160 000 opiskelijaa. Korkeakouluopetuksen ensimmäinen nopea kasvupyrähdys tapahtui vuosina 1900–1930 ja toinen vuosina 1950–1970. Osavaltionyliopistoista kasvoi jopa kymmeniä tuhansia opiskelijoita kouluttavia laitoksia, ja niiden opetusta levitettiin useille kampuksille ympäri osavaltiota. Yhä suurempien ikäluokkien perusopetusta varten oli 1830-luvulta lähtien alettu perustaa opettajia kouluttavia collegeja, ja monista niistä kehittyi sittemmin osavaltionyliopistoja.
1900-luvun alussa alettiin myös perustaa yhä enemmän paikallisia kaksivuotisia junior college- ja community college -oppilaitoksia tyydyttämään elinkeinorakenteen muutoksen aiheuttamaa kysyntää toimistoammattien ja vaativampien tehdastehtävien opetuksesta. Myös nelivuotisia collegeja perustettiin yhä enemmän.
1930-luvun lama aiheutti amerikkalaisten yliopistojen rahoituksessa muutoksen julkisesta rahoituksesta kohti yritysten ja vauraiden yksityishenkilöiden myöntämiä avustuksia.
2000-luku
Vuonna 2011 julkaistussa kirjassaan Academically Adrift: Limited Learning on College Campuses sosiologit Richard Arum ja Josipa Roksa osoittavat monien tutkimusten perusteella, että yhdysvaltalaisten collegeiden ja yliopistojen oppimistulokset ovat nopeasti heikentyneet. Opiskeluun käytetään entistä vähemmän aikaa: vuonna 1981 tyypillinen opiskelija käytti opiskeluun noin 20 tuntia viikossa, nyt enää 12. Noin 45 prosenttia opiskelijoista ei lainkaan kehity analyyttisessa ajattelussaan tai tekstin tuottamisessaan ensimmäisen ja kolmannen opiskeluvuoden välillä. Tutkinnon saamisesta on tullut tärkeämpi tavoite kuin oppimisesta. Lukemista, kirjoittamista, matematiikkaa ja kielitaitoja mittaavien SAT-kokeiden tulokset ovat laskeneet. Silti hyviä arvosanoja korkeakoulujen kursseista annetaan entistä helpommin. Johns Hopkinsin yliopiston selvityksen mukaan parhaan A-arvosanan kursseista saa 47 prosenttia USA:n korkeakouluopiskelijoista, kun vielä 1998 vastaava prosenttiosuus oli 38,9 ja 1960-luvulla alle 20. Jopa Harvardin yliopistossa annettujen arvosanojen mediaani oli 2010-luvun alussa toiseksi paras arvosana, A−.
Lavaste
thumb|Francesc Soler i Rovirosan [[Giuseppe Verdi|Verdin Don Carlosin esitykselle Liceuun suunnittelemat kulissit vuodelta 1870.]] thumb|Lavastajia maalaamassa kulisseja näytelmää varten. Lavaste on lavastuksen osana toimiva rakennelma, esimerkiksi kulissi eli näyttämön sivun tai takaseinän siirrettävissä oleva kuvapinta tai rakennelma, jonka tarkoituksena on luoda näyttämölle tai kuvattavalle alueelle tietynlainen tunnelma tai illuusio jostain tapahtumapaikasta. Kulisseja käytetään etenkin teatterissa sekä kuvattaessa elokuvia tai televisio-ohjelmia.
Sana kulissi on laina ruotsin sanasta kuliss ja edelleen ranskan coulissesta, joka juontuu verbistä couler ’juosta’. Alun perin se on tarkoittanut uraa, jota pitkin näyttämön kulisseja on voitu liikutella, kunnes se on siirtynyt tarkoittamaan itse kulisseja. Suomessa sana on vakiintunut käyttöön 1800-luvun loppupuolella.
Sanan ”kulissi” kuvaannolliset merkitykset
Sanaa ”kulissi” käytetään myös monissa kuvaannollisissa merkityksissä. ”Kulissien takana” eli piilossa julkisuudelta voidaan käydä neuvotteluja ja kulissiavioliitto tarkoittaa avioliittoa, joka solmitaan ilman osapuolten keskinäistä kiinnostusta esimerkiksi diplomaattisista syistä tai aviottoman lapsen peittelemiseksi. Potemkinin kulissit tarkoittavat valheellisen hyvän vaikutelman antamista jostakin asiasta esittelemällä se vain harkitulta, edulliselta kantilta. Käsite on saanut alkunsa väitteestä, jonka mukaan ruhtinas Grigori Potjomkin määräsi tien varren rakennusten julkisivut kunnostettavaksi keisarinna Katariina II:n Krimin matkan varrella vuonna 1787.
Merja Ylä-Anttila
Merja Hannele Ylä-Anttila (o.s. Kivinen, s. 14. toukokuuta 1960 Hämeenlinna) on suomalainen toimittaja, joka työskentelee Yleisradion toimitusjohtajana.
Ylä-Anttila aloitti tehtävässään Ylen johdossa syyskuun 2018 alussa. Hän on työskennellyt vuosina 2001–2018 MTV3:n MTV Uutisten uutis- ja ajankohtaisohjelmien vastaavana päätoimittajana. Vuosina 2015–2018 Ylä-Anttila oli sisällöntuotantoyhtiö Mediahub Helsingin toimitusjohtaja. Vuonna 2015 Mediahubiin siirrettiin MTV:n uutistoimitus.
Ylä-Anttila kirjoitti ylioppilaaksi hämeenlinnalaisesta Kaurialan lukiosta 1979. Hän tuli MTV:hen alun perin kesätoimittajaksi vastaperustettuihin uutisiin vuonna 1982. Hän työskenteli muun muassa kotimaan toimittajana sekä pitkään politiikan toimittajana ja toimituspäällikkönä ennen siirtymistään päätoimittajaksi 2001. Ylä-Anttila toimi myös MTV:n toimitusjohtajan varahenkilönä. Huhtikuussa 2018 Ylä-Anttila valittiin Yleisradion toimitusjohtajaksi. Ylä-Anttila on toinen nainen Yleisradion johtajana Hella Wuolijoen jälkeen.
Kulho (Kontiolahti)
Kulho on kylä ja taajama Pohjois-Karjalassa, Kontiolahden kunnassa lähellä Joensuun kaupungin rajaa. Asukkaita kylässä on noin 800. Vuoden 2019 lopussa Kulhon taajamassa oli 738 asukasta. Kulhosta on Joensuun keskustaan noin 10 kilometriä ja Kontiolahden keskustaan noin 22 kilometriä.
Scandinavian Airlines
Scandinavian Airlines, usein lyhennetty muotoon SAS, aiemmin Scandinavian Airlines System , on Ruotsin ja Tanskan kansallinen lentoyhtiö, sekä Skandinavian suurin lentoyhtiö.
Kulho (Kontiolahti)
Kulhossa on alakoulu, urheilukenttä, päiväkoti ja hevostiloja. Urheiluseura Kulhon Kunto tunnetaan pesäpalloperinteistään. Kulhon kyläyhdistys ry. on perustettu 2004. Yhdistys järjestää muun muassa kyläjuhlia, keskustelutilaisuuksia, siivoustalkoita ja retkiä.
Kulho on Pielisjoen rannan kyliä, mutta suuri osa kylästä sijaitsee kaukana rannasta. Kulhossa on useita lampia, joiden rannalla on asutusta. Kulhossa on kaksi uimarantaa Rekilammen ja Aittolammen rannoilla. Siellä on yksi Joensuun kaupungin vedenottamoista (Kerola), sorakuoppia ja luonnonsuojelualue.
Koulu
Kulhossa sijaitsee alakoulu. Koulussa on noin 130 oppilasta ja noin 10 opettajaa. Kulhon koulu aloitti toimintansa 1920-luvun lopulla.
Scandinavian Airlines
SAS Groupin osana toimiva Star Alliancen perustajajäsenlentoyhtiö operoi lentoja 119 kohteeseen. SAS:n pääsolmukohta on Kööpenhaminan lentoasema, josta yhtiö lentää yli viiteenkymmeneen kaupunkiin Europassa. Oslo-Gardermoenin lentoasema sekä Tukholma-Arlandan lentoasema kolmellakymmenellä eurooppalaisella kohteellaan ovat muita pääsolmukohtia. Näiden lisäksi SAS:lla on pienempiä solmukohtia Bergenin lentoasemalla, Göteborg-Landvetterin lentoasemalla, Stavangerin lentoasemalla sekä Trondheimin lentoasemalla.
Marraskuussa 2015 alkaneen ja lokakuussa 2016 päättyneen tilikauden aikana yhtiön lennoilla kulki noin 29 miljoonaa matkustajaa, joista noin 1,3 miljoonaa tilauslennoilla. Yhtiön liikevaihto oli noin 39,5 miljardia Ruotsin kruunua ja nettotulos 1,3 miljardia Ruotsin kruunua.
Lokakuussa 2022 yhtiön laivasto koostuu 130 lentokoneesta. SAS:n laivasto koostuu Airbus A319, A320, A321, A330, A350 XWB, 737-700, 737-800 ja Bombardier CRJ 900 -konetyypeistä.
Mauru (Ranua)
Mauru on Ranuan kunnassa sijaitseva kylä. Kylä ijaitsee Simojokeen laskevan Ruonajoen varrella, seututien 924 ja Simojoen pohjoispuolella ja Rovastinahon kylän luoteispuolella, noin 30 kilometrin päässä Ranuan kirkonkylältä länteen.
Scandinavian Airlines
Täysipäiväisiä työntekijöitä SAS:lla on 10 710.
Helmikuussa 2020 yhtiön julkaisemassa mainoksessa väitettiin, että skandinaaviset perinteet ja kulttuuri ovat vain tuontitavaraa, ja niitä ei oikeasti ole olemassa. Mainos sai runsaasti vihaista palautetta ja boikottikehoituksia. Palautteesta huolimatta yhtiö kertoi seisovansa mainoksen takana.
Helmikuussa 2022 yhtiön ilmoitettiin olevan suurissa taloudellisissa vaikeuksissa.
pienoiskuva|Scandinavian Airlinesin pääkonttori [[Solnassa, Ruotsissa]]
Perustaminen
Lentoyhtiö syntyi elokuussa vuonna 1946, kun Tanskan, Ruotsin ja Norjan valtioiden lentoyhtiöt Det Danske Luftfartselskab A/S, Det Norske Luftfartsrederi ja Svensk Interkontinental Lufttrafik AB perustivat yhteisyrityksen lentämään maanosien välistä liikennettä Skandinaviasta. Yhtiöt aloittivat tämän jälkeen yhteistoiminnan Euroopan reiteillä 1948 ja lopulta yhdistyivät nykyiseksi SAS-konsortioksi 1951.
Paikallisten lentoyhtiöiden ostaminen
SAS hankki itselleen asteittain enemmän hallintaa Skandinavian lentomarkkinoista ostamalla osittain tai kokonaan paikallisia lentoyhtiöitä, kuten Braathens ja Widerøe Norjassa, Linjeflyg ja Skyways Ruotsissa, sekä Cimber Tanskassa. Vuonna 1989 SAS osti pääjohtaja Jan Carlzonin johdolla 18,4 % osuuden Continental Airlinesin emoyhtiöstä Texas Air Corporationista pyrkimyksenä luoda maailmanlaajuinen allianssi. Myöhemmin tämä osuus myytiin eteenpäin. 1990-luvulla SAS osti 20 % osuuden British Midlandsista. SAS osti 95 % Spanairista, Espanjan toiseksi suurimmasta lentoyhtiöstä. SAS osti myös Air Greenlandista 95 % osuuden.
Star Alliancen perustaminen
Toukokuussa 1997 SAS perusti maailmanlaajuisen lentoyhtiöallianssi Star Alliancen Air Canadan, Lufthansan, Thai Airways Internationalin ja United Airlinesin kanssa. Neljää vuotta aiemmin SAS yritti epäonnistuneesti yhdistyä KLM:n, Austrian Airlinesin ja jo-lakkautetun Swissairin kanssa. Tämän suunnitelman nimi oli Alcazar, ja sen tavoitteena oli luoda Euroopan suurin lentoyhtiö, Symphony.
Lähihistoria
Vuonna 2004 SAS jaettiin neljään yhtiöön: SAS Scandinavian Airlines Sverige AB, SAS Scandinavian Airlines Danmark A/S, SAS Braathens AS ja SAS Scandinavian International AS. SAS Braathens uudelleenbrändättiin SAS Scandinavian Airlines Norge AS:ksi vuonna 2007. Vuonna 2009 neljä yhtiötä yhdistettiin jälleen yhdeksi, ja SAS Scandinavian System AB syntyi.
Lokakuussa 2006 SAS:n konsernijohtajana aloitti Mats Jansson. Janssonin aikana SAS oli rankasti tappiollinen yhtiö, minkä takia se on joutunut tekemään rajuja leikkauksia. Elokuussa 2010 Janssonin kerrottiin lähtevän SAS:sta syksyn aikana.
27. kesäkuuta 2018 Norjan valtio ilmoitti, että se oli myynyt kaikki sen omistamat osakkeet institutionaalisille sijoittajille hintaan 63 miljoonaa euroa. SAS ei siis enää ole norjalainen yhtiö.
Kohteet
Joulukuussa 2021 Scandinavian Airlines lentää 121 kohteeseen 34 maassa.
Kaupunkitilastot
Tässä tilastossa on SAS:n kiireisimmät lentokentät, tilanne maaliskuulta 2014.
Laivasto
pienoiskuva|SAS:n [[Airbus A330-300 laskeutumassa Arlandan lentoasemalle.]]
Nykyinen laivasto
Toukokuussa 2023 Scandanavian Airlinesin laivasto koostuu seuraavista konetyypeistä. Laivaston keski-ikä on 9,2 vuotta.
Dash Q400-koneiden poisto laivastosta
Loppuvuonna 2007 SAS:n kanadalaisvalmisteiset Bombardier Dash-8-400 -potkuriturbiinikoneet joutuivat vakaviin vaaratilanteisiin kahdeksan kertaa. Syyn todettiin olevan laskutelineissä.
SAS ilmoitti 28.10.2007 lopettavansa Dash-8-400 konetyypillä operoinnin kokonaan.
Lounget
Seuraavilla lentoasemilla on SAS:n lounge-tilat:
EuroBonus
SAS:n kanta-asiakasohjelman nimi on EuroBonus. Jäsenet ansaitsevat pisteitä kaikilla SAS:n ja Widerøen lennoilla, kuten myös kaikilla Star Alliance-lennoilla. EuroBonuksella on yli 4,7 miljoonaa jäsentä.
Ilmatyynyalukset
Vuosina 1984–1994 SAS liikennöi ilmatyynyalusreittiä Malmön ja Kööpenhaminan lentoaseman välillä. Matkustajat pystyivät ilmoittumaan lennoilleen Malmössä ja ilmatyynyalukset toimivat ns. jatkolentoina Kööpenhaminaan. Vuonna 1994 ilmatyynyaluspalvelu korvattiin lautalla, joka jatkoi toimintaansa kunnes Juutinrauman silta avattiin vuonna 2000 ja Malmöstä pääsi Kööpenhaminaan junalla.
Wi-Fi
SAS tarjoaa langattoman Internet-yhteyden kymmenessä 737-800-lentokoneessa sekä useissa pitkänmatkankoneissa. Wi-Fi on ilmainen EuroBonus Gold ja -Diamond-kortinhaltijoille, sekä Business- tai SAS Plus -lipun ostaneille matkustajille. Loput matkustajat pystyvät ostamaan Internet-yhteyden kuudella eurolla tai tuhannella EuroBonus-pisteellä Skandinaviassa ja muualla Euroopassa lentäessä. Pidemmillä lennoilla Wi-Fi maksaa 15 euroa tai 3 000 EuroBonus-pistettä.
Duuri
Duuri on länsimaisessa musiikissa hyvin yleiseen diatoniseen asteikkoon perustuva sävellaji. Duurisävelmä mielletään iloiseksi sävelmäksi. Duuria vastaava kirkkosävellaji on jooninen. Duurin vastakohta on surumielinen molli.
Rakenne
pienoiskuva|oikea|C-duuri. Duuriasteikossa on kaksi [[puolisävelaskelta.]]
Duurissa on seitsemän säveltä, joiden väliset korkeuserot sävelaskelin ilmaistuina ovat 1–1–½–1–1–1–½. Solmisaatiossa niihin viitataan tavuilla do, re, mi, fa, sol (tai so), la ja si (tai ti).
Duurikolmisoinnussa on pohjasävel, suuri terssi ja kvintti. Sellaisen muodostavat esimerkiksi sävelet c, e ja g. Jokaisessa puhtaasti viritetyssä duurikolmisoinnussa sävelten taajuuksien suhteet ovat 4 : 5 : 6. Duuriasteikossa esiintyy kolme duurikolmisointia, joiden pohjasävelinä ovat asteikon ensimmäinen, neljäs ja viides sävel eli toonika, subdominantti ja dominantti (do, fa ja sol). Näissä esiintyvät kaikki asteikon sävelet. Jos ne kaikki viritetään puhtaasti, saadaan duuriasteikon sävelten taajuuksien suhteiksi ovat 24 : 27 : 30 : 32 : 36 : 40 : 45 : 48, tai supistettuna
1 : 9/8 (= 1,125) : 5/4 (= 1,25) : 4/3 (≈ 1,333) : 3/2 (= 1,5) : 5/3 (≈ 1,667) : 15/8 (= 1,875) : 2
Jos soitin viritetään niin, että yksi sävellaji soi täysin puhtaasti, poikkeavat kuitenkin muut sävellajit puhtaasta huomattavan paljon. Tämän vuoksi on otettu käyttöön tasaviritysjärjestelmä, jossa puoliaskeleen päässä olevien sävelten taajuuksien suhde on aina 1 :. Silloin jokaisen duuriasteikon sävelten taajuuksien suhteet poikkeavat puhtaista vain hieman ja ovat seuraavat:
1 : (≈ 1,1225) :  (≈ 1,2599) :  (≈ 1,3348) :  (≈ 1,4983) :  (≈ 1,6818) :  (≈ 1,8877) : 2.
Duurisävellajit
Nuottikirjoituksessa kirjoitetaan duurissa etumerkintä viivaston alkuun aina luonnollisen duurin mukaisesti. Harmonisessa ja ylöspäisessä melodisessa duurissa esiintyvät, luonnollisesta duurista poikkeavat sävelet osoitetaan välittömästi nuotin eteen sijoitetulla korotus- tai palautusmerkillä, joka on voimassa seuraavaan tahtiviivaan saakka, ellei sitä jo aikaisemmin kumota toisella etumerkillä.
Eri duurisävellajit etumerkintöineen, niissä esiintyvät sävelet ja niiden rinnakkais­sävellajit ovat seuraavat:
Lihakirves
thumb|Lihakirves. thumb|Lihakirves käytössä. Lihakirves on kookas veitsi, joita on muodoiltaan monenlaisia, mutta yleensä sen terä on muodoltaan nelikulmainen. Sitä käytetään keittiövälineenä lähinnä luun läpi leikkaamiseen.
Kiinalaista lihakirvestä, joka tunnetaan myös nimellä kiinalainen kokkiveitsi, käytetään useimmiten luuttoman lihan paloittelemiseen, vihannesten pilkontaan, paloitteluun tai hienontaan ja valkosipulin, sipulin tai inkiväärin litistämiseen sekä lastana valmiiden aineksien kuljettamiseen wokkiin. Vaikka kiinalainen lihakirves muistuttaa paljon teurastajan veistä, niin monet kiinalaiset lihakirveet ovat paljon ohuempia poikkileikkaukseltaan, ja ne on lähinnä tarkoitettu keittiöveitsiksi. Teurastustarkoituksiin ja luita sisältävien lihojen valmistamiseen kiinalaiset ovat kauan valmistaneet veitsiä, jotka on tarkoitettu hoitamaan samanlaisia tehtäviä kuin länsimainen lihakirves.
Impiö
Impiö on kylä Ranuan kunnassa. Kylä sijaitsee noin 34 kilometriä Ranuan kirkonkylältä itään Simojärven eteläpuolella. Kyläkeskus kouluineen sijaitsee järvimaisemassa Saunajärven ja Impiönjärven välissä sijaitsevalla niemellä noin kolme kilometriä pohjoiseen seututieltä 941.
Kylällä toimi koulu, joka lakkautettiin keväällä 2019. Omaa kauppaa ei ole. Myymäläautoliikennekin loppui muutama vuosi sitten. Postipalvelut toimivat postipalveluautolla.
Dishonored: Death of the Outsider
Dishonored: Death of the Outsider on Arkane Studiosin kehittämä ja Bethesda Softworksin julkaisema toimintaseikkailupeli. Se on Dishonored 2 -videopelin erillinen lisäosa. Peli julkaistiin 15. syyskuuta 2017 Microsoft Windowsille, PlayStation 4:lle ja Xbox Onelle. Se kertoo entisestä palkkamurhaajasta Billie Lurkista, joka löytää oppi-isänsä Daudin ja auttaa tätä tappamaan yliluonnollisen The Outsiderin, joka suo taikavoimia vain harvoille ja valikoiduille.
Impiö
Lähteet
65.96806°N, 27.21389°W
Luettelo tunnetuista elinsiirron saaneista
Tämä on luettelo tunnetuista henkilöistä, joille on toteutettu elinsiirto.
Macintosh Toolbox
Macintosh Toolbox (aluksi User Interface Toolbox) on Applen vanhemmissa Macintosh-tietokoneissa käytetty ohjelmointirajapinta. Järjestelmä sisältää ajureita, funktioita ja käyttöjärjestelmärutiineja ja vuoteen 1998 se sijaitsi emolevylle asennetussa ROM-muistissa. Firmware-tyyppinen, kovakoodattu Toolbox latautui aina kun Macintosh käynnistyi ja se latasi Mac OS -käyttöjärjestelmän, hankaloittaen muiden käyttöjärjestelmien asentamista Macintosh-koneisiin.
Kehitys
Macintosh-projekti kehitti User Interface Toolboxin (käyttäjärajapinnan työkalut) tarjoamaan graafisen käyttöliittymän tarvitsemia aliohjelmia ja yleisiä muuttujia. Työkaluohjelmaa kehittivät 80-luvun alussa muun muassa Andy Hertzfeld ja Bruce Horn. Macintosh 128K:n suunnittelun vuosina pelkästään tiedon lukemista varten tarkoitettu ROM-muisti oli edullisempaa ja nopeampaa kuin tiedon lukemisen ja kirjoittamisen mahdollistava RAM-muisti. Osa Macintosh System Software -käyttöjärjestelmästä päätettiin kirjoittaa suoraan ROM-muistille, jolloin järjestelmät yleiset rutiinit olivat käytössä ilman niiden lataamista käyttöjärjestelmätiedostosta keskusmuistiin. Toolbox-ohjelma tallennettiin myös ROM-muistiin ja Macintosh 128K:ssa se ei sisältänyt varsinaisen käyttöjärjestelmän rajapintoja, vaan tarjosi ainoastaan rajapinnan graafisen käyttöliittymän ohjelmointiin. Varhaisissa Macintosh-käyttöjärjestelmissä käyttöjärjestelmän arkkitehtuuri ei erottanut käyttöjärjestelmän osia toisistaan tämän selkeämmin. Motorola 68000-suorittemen käyttämää poikkeustenkäsittelymekanismia käytettiin lähettämään Toolboxin järjestelmäkutsuja ROM-muistiin. Mekanismin avulla ROM-muistiin kirjoitettua koodia voitiin ajonaikaisesti päivittää reitittämällä järjestelmäkutsut ROM-muistin sijaan tiettyyn RAM-muistin kohtaan.
Aiemmin Smalltalkin kanssa työskennellyt Horn ideoi dynaamisen resurssienhallintajärjestelmän, joka mahdollisti lokalisaation ja säästi muistia mahdollistamalla yhteisten muistialueiden käytön. Muistiosoitukset hoidettiin dynaamisilla osoitinjärjestelmällä, jossa yksilöity muistiosoitus viittasi toiseen osoittimeen. Muistialueita saattoi näin yhdistää dynaamisesti ilman ohjelmien tulemista toisistaan riippuvaiseksi. Viimeinen sovellus, joka lakkasi käyttämästä muistialuetta merkitsi jälkimmäisen osoittimen arvoksi null.
Macintosh Toolbox kehitettiin Pascalilla ja kirjoitettiin tuotantoa varten Motorola 68000:n konekielelle. Myöhemmin koodia käännettiin C ja C++ -ohjelmointikielille, jolloin ohjelmaa voitiin ajaa suoraan Power Macintosh -koneissa.
Käyttö
Macintosh Toolbox sijaitsi ROM-muistilla, joka oli tietokoneen emolevyllä kiinteästi. Myöhemmin menetelmästä luovuttiin ja Toolbox siirrettiin tavanomaisten ohjelmien tapaan tiedostoksi kiintolevylle, josta se ladataan keskusmuistiin tarvittaessa. Näiden kahden järjestelmän nimityksiksi vakiintuivat Old World ROM (Vanhakantainen ROM) ja New World ROM (Uudenaikainen ROM).
Toolbox on Macintoshin yleinen ohjelmointirajapinta sisältäen rajapinnat ikkunointijärjestelmän elementtien luomiseksi, käyttäjän syöttämän tiedon vastaanottamiseksi ja Macintoshien resurssien käyttämiseksi.
Old World ROM
Ennen vuotta 1998 julkaistuissa Macintosheissa Toolbox otetaan käyttöön ja sen sisältämät, käynnistykseen liittyvät toiminnot suoritetaan ennen käyttöjärjestelmän lataamista. PCI-väyläisissä Power Macintosheissa, jotka sisälsivät Open Firmware -järjestelmän Toolbox oli tallennettuna eräänä Open Firmware -laitteena. Power Macintoshit sisälsivät myös emulaattorin, jolla 68k-pohjaisia ohjelmia voidaan suorittaa, mukaan lukien Macintosh Toolbox. Tallennustavasta riippumatta Toolbox toimii sekä PowerPC- että 68k-pohjaisissa Macintosheissa samalla tavalla. Tietokoneen käynnistyksen yhteydessä Toolbox suorittaa muistin tarkistuksen, kartoittaa Mac OS -yhteensopivan laitteiston ja käynnistää emolevylle integroidun näytönohjaimen tai kutsuu NuBus- tai PCI-näytönohjaimen käynnistysparametreja. Tämän jälkeen Toolbox etsii Mac OS -käyttöjärjestelmää levykeasemasta ja SCSI-väylistä. Järjestelmän löytyessä Toolbox tulostaa näytölle iloisen naaman ja käynnistää Mac OS:n, virheen sattuessa näytölle tulostuu surullinen naama.
ROM-muistille tallennetun Toolboxin muuttumattomuuden takia Old World ROM Macintosheissa on aina oltava Mac OS -osioitu levyalue, johon on asennettu Mac OS -käyttöjärjestelmä. Tavallinen menetelmä vaihtoehtoisen käyttöjärjestelmän ajamiseksi Macintoshissa on tallentaa minimikokoinen Mac OS pienelle levyalueelle, johon on asennettu käynnistyksenlatausohjelma toista käyttöjärjestelmää varten. Toinen keino Mac OS:n kiertämiseksi on käyttää erityistä levykettä (kuten EMILE), jonka Toolbox hyväksyy, mutta joka sisältää vaihtoehtoisen käyttöjärjestelmän. 68k-pohjaisissa Macintosheissa ja NuBus-väyläisissä Power Macintosheissa käynnistyksenlatausohjelma ei toimi, vaan Mac OS on ladattava kokonaan koneen muistiin ennen toisen käyttöjärjestelmän käynnistämistä. Rajoitus on voimassa myös Applen omaa A/UX-käyttöjärjestelmää käytettäessä, joka sisältää Mac OS:n käynnistystä varten.